“मी बड़ा अफसोस ऐ मासटर जी ब’ मेद ऐ तुस मुआफ करगे ओ।” बड़े मुशललें ए बोल मेरे मुआँ निकले ते मास्टर होर बी उस आदमियै कन्नैं अग्गें बदी गे जेड़ा उन्दा पछानू हा। मिमी दुद्ध लहेयै बापस मुड़ेया, पर ईऐ सोच ही, के कित्ता जा ? इस टब्बरै नै ते मुंह अक्खीं लगने जोगा नईं छोड़ेया। ओ काकू दिक्खो अजैं चौथी च पढ़ै दा ऐ ते लाहमे प लाहमा औन लई पेदा ऐ। अग्गों पता निं के होना ऐ। कुसै गी समझदा गै कक्ख निं ऐ। मिमी ते कदें जागत हुन्दा हा माऊ बब्बै नै सकूल छोड़दे होई आखेया हा जे कोई लाहमा औग तां खल्ल दरोड़ी उड़गे, ते जेड़ियां दस-बारां जमातां पढ़ियां कदैं उन्दी नजर नीमी नईं होन दित्ती। ब’ इसी ते माऊ नै गै सिर चाढ़ी उड़े दा ऐ। भरे बजारै च मासटरै गी गालीं कड़दे इबी नईं सोचेया जे लोक के आखङन। इज्जत बेजती भाखी गै नईं। पनमेसरै बी कैसे मनुक्खै नै बाह पाया ऐ। ते अजैं बी ओ महात्मा होर आखदे न जे शान्ति घरै दी चार-दिवारी’ च बी मिली सकदी ऐ। किश ममझ निं औन्दी। ते इनें खियालें’च गै मैं घर पुज्जा।